stanford-oval/wikipedia huggingface dataset:
วิชาแพะ
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "วิชาแพะ" | 4.06 |
| 2. | "นาย ก." | 5.08 |
| 3. | "นรกคอรัปชั่น" | 4.32 |
| 4. | "ดงพญาใจเย็น" | 2.50 |
| 5. | "หนาวมั๊ยปู่ ?" | 3.36 |
| 6. | "พ่อหลี" | 4.17 |
| 7. | "เล็กเคียวร็อกอะโลน" | 4.18 |
| 8. | "ลุงหริ" | 3.05 |
| 9. | "บิ๊กสุ" | 4.23 |
| 10. | "หัวใจรำวง" | 4.15 |
| ความยาวทั้งหมด: | ความยาวทั้งหมด: | 40:30 |
มิวสิควีดีโอ

นรกคอรัปชั่น
หัวใจรำวง
พ่อหลี
นายกอ
บิ๊กสุ
ผู้ร่วมงาน > สมาชิกในวง

ยืนยง โอภากุล - ร้องนำ, กีต้าร์
ปรีชา ชนะภัย - กีต้าร์ (ร้องเพลง หนาวมั้ยปู่?, พ่อหลี)
อนุพงษ์ ประถมปัทมะ - กีต้าร์เบส (ร้องเพลง ลุงหริ)
ผู้ร่วมงาน > นักดนตรีแบ็คอัพ

ลือชัย งามสม (ดุก) - คีย์บอร์ด, ทรัมเป็ต
ชูชาติ หนูด้วง (โก้) - กลองชุด
กิตติ กาญจนสถิตย์ - กีตาร์ไฟฟ้า
ธีระวิสาล จุลมกร (น้อย) - แซกโซโฟน, เมาท์ออร์แกน
งานในชุดนี้ ฉันและเพื่อน ๆ ทุกคนมีความสนุกและมันส์ในอารมณ์
การจัดจำหน่าย

| ปี | ค่าย | รูปแบบ |
| --- | --- | --- |
| พ.ศ. 2535 | ดี - เดย์ เอนเตอร์เทนเม้นท์ | แผ่นเสียง |
| พ.ศ. 2535 | ดี - เดย์ เอนเตอร์เทนเม้นท์ | เทปคาสเซตต์ |
| พ.ศ. 2535 | ดี - เดย์ เอนเตอร์เทนเม้นท์ | แผ่นซีดี |
| พ.ศ. 2554 | วอร์นเนอร์ มิวสิก ไทยแลนด์ | แผ่นซีดี (ปกครบรอบ 30 ปี คาราบาว) |
| พ.ศ. 2556 | วอร์นเนอร์ มิวสิก ไทยแลนด์ | แผ่นซีดี (Remaster) |
ดูเพิ่ม

คาราบาว
สุรพล สมบัติเจริญ
สุรชัย จันทิมาธร
ฮอสพิทัลโอเอส

| --- | --- |
โปรแกรมฟรีสำหรับโรงพยาบาล เพื่อชุมชนแห่งการเรียนรู็ที่ยั่งยืน
นักพัฒนา: บริษัท โอเพนซอร์ส เทคโนโลยี จำกัด

รุ่นเสถียร: 3.9    /    พ.ศ. 2555
 
ระบบปฏิบัติการ: ไมโครซอฟท์ วินโดวส์, ลินุกซ์
ประเภท: แอปพลิเคชันซอฟต์แวร์ โอเพนซอร์ซ ระบบสารสนเทศโรงพยาบาล
สัญญาอนุญาต: GPL
เว็บไซต์: http://www.hospital-os.com , http://www.facebook.com/HospitalOSFanpage
ฮอสพิทัลโอเอส (Hospital OS) คือโปรแกรมที่ใช้ในการบริหารโรงพยาบาล รองรับการทำงานทั้งในส่วนของ OPD และ IPD โดยการสนับสนุนจากชมรมข้อมูลข่าวสารทางการแพทย์และสาธารณสุขไทย มูลนิธิสาธารณสุขแห่งชาติ และสำนักงานกองทุนสนับสนุนการวิจัย (สกว.) บนหลักการโอเพนซอร์ส ซึ่งจะเป็นสาธารณสมบัติที่ทุกคนสามารถนำไปใช้ได้ นอกจากนี้โปรแกรมยังสามารถใช้งานได้กับทุกระบบปฏิบัติการบนพื้นฐาน Java และซอฟต์แวร์ที่เป็นโอเพนซอร์สอื่น ๆ ปัจจุบันมีโรงพยาบาลชุมชนกว่า 60-80 แห่งทั่วประเทศที่ติดตั้งใช้งานอยู่ ซึ่งสามารถ Download คู่มือและโปรแกรมแกรมได้ทางเว็บไซต์ Hospital-OS.com
ปัจจุบันฮอสพิทัลโอเอสได้ออกรุ่น 3.9 แล้ว ซึ่งมีการพัฒนาจากรุ่น 3.0 ไม่เพียงแต่จะเพิ่มประสิทธิภาพเรื่องความรวดเร็วเท่านั้น แต่รุ่น 3.9 ยังเพิ่มขีดความสามารถในการทำงานส่วนต่าง ๆ ขึ้นด้วย อาทิ การเชื่อมโยงข้อมูลระหว่างสถานพยาบาล การบันทึกข้อมูลเกี่ยวกับ Primary Care Unit (PCU) ได้โดยไม่ต้องเข้ารับบริการ และการออกรายงานจากความต้องการของกระทรวงต่าง ๆ ได้
นอกจากนี้ยังสามารถนำข้อมูลมาประมวลผลร่วมเพื่อการบริหาร iAnalysis) หมายถึงการนำข้อมูลมาสร้างเป็นคลังข้อมูลเพื่อแสดงผลในรูปแบบที่เหมาะสม ใช้ในการติดตาม ประเมิน และวางแผนในการพัฒนาได้อย่างเป็นระบบ เพื่อให้ฮอสพิทัลโอเอสเป็นโปรแกรมที่มีความสมบูรณ์ทั้งทางด้านการทำงานและการใช้งาน จำเป็นต้องอาศัยความร่วมมือของชุมชนซึ่งจะเป็นกำลังสำคัญให้ตัวโปรแกรมดำรงอยู่ได้อย่างยั่งยืน ทีมงานจึงมีการจัดอบรมให้กับผู้ใช้งานในเรื่องต่างๆ ของฮอสพิทัลโอเอสขึ้นมาอีกด้วย
รางวัลที่ภาคภูมิใจ
Hospital-OS ผ่านการประเมิน CMMI ML3.
NATIONAL INNOVATION AWARD 2010., รองชนะเลิศอันอับ 2 รางวัลนวัตกรรมแห่งชาติด้านสังคม ประจำปี 2553.,กระทรวงเทคโนโลยีสารสนเทศและการสื่อสาร.
THAILAND ICT AWARD 2010 WINNER E-Health Applications., Phuket Software Factory Co.,Ltd., กระทรวงเทคโนโลยีสารสนเทศและการสื่อสาร.
10th INTERNATIONAL APICTA Award 2010
Best of e-Health
Phuket Software Factory Co.,Ltd.
Individual Care (inCare)
THAILAND ICT AWARD 2009
WINNER E-Health Applications
HOSPITAL OS
ผลิตภัณฑ์ซอฟต์แวร์ดีเด่นแห่งชาติ
รางวัลชนะเลิศ ประจำปี 2552 
กระทรวงเทคโนโลยีสารสนเทศและการสื่อสาร
รางวัล เจ้าฟ้าไอที่ รัตนราชสุดา ครั้งที่3 
จัดโดย มูลนิธิวิจัยเทคโนโลยีสานสนเทศวันที่ 16 มิถุนายน 2551
นายแพทย์ ก้องเกียรติ เกษเพ็ชร์ 
ผู้พัฒนา"ระบบสารสนเทศ สำหรับโรงพยาบาลชุมชนขนาดไม่เกิน 100 เตียง"
THAILAND ICT AWARD 2008
winner Genaral Applications
International Medical Software Co.,Ltd.
HALL OF FRAME 2008
Open Source Technology Company Limited
Software Park Thailand
แหล่งข้อมูลอื่น

Official website
GoToKnow blog เก็บถาวร 2007-09-27 ที่ เวย์แบ็กแมชชีน
Facebook FanPage
วินัย ดะห์ลัน

| รองศาสตราจารย์ วินัย ดะห์ลัน ม> ว.ม., ป.ช., ต.ภ. |
| --- | --- |
ผู้อำนวยการศูนย์วิทยาศาสตร์ฮาลาล  จุฬาลงกรณ์มหาวิทยาลัย
เกิด:  (1952-01-07) 7 มกราคม ค.ศ. 1952 (72 ปี) กรุงเทพมหานคร, ประเทศไทย
สัญชาติ: ไทย
ศิษย์เก่า: จุฬาลงกรณ์มหาวิทยาลัย มหาวิทยาลัยมหิดล มหาวิทยาลัยอิสระบรูว์แซล
อาชีพ: อาจารย์ นักวิจัย
มีชื่อเสียงจาก: ผู้ก่อตั้ง ศูนย์วิทยาศาสตร์ฮาลาล จุฬาลงกรณ์มหาวิทยาลัย
เว็บไซต์: www.drwinai.com
รองศาสตราจารย์ วินัย ดะห์ลัน เป็น กรรมการในคณะกรรมการสภาการศึกษา กรรมการในคณะกรรมการปฏิรูปประเทศด้านสังคม ใน รัฐบาล พลเอก ประยุทธ์ จันทร์โอชา ผู้อำนวยการและผู้ก่อตั้งศูนย์วิทยาศาสตร์ฮาลาล จุฬาลงกรณ์มหาวิทยาลัย อีกทั้งยังเป็นสมาชิกสภาปฏิรูปประเทศ ด้านการศึกษา พ.ศ. 2558 หัวหน้าศูนย์วิจัยวิทยาลิพิดและไขมัน คณะสหเวชศาสตร์ จุฬาลงกรณ์มหาวิทยาลัย และประธานหลักสูตรบัณฑิตศึกษานานาชาติ สาขาอาหารและโภชนาการ คณะสหเวชศาสตร์ จุฬาลงกรณ์มหาวิทยาลัย
ประวัติ

วินัย ดะห์ลัน เกิดในครอบครัวเชื้อสายชวาที่กรุงเทพมหานคร บิดาชื่ออิรฟาน ดะห์ลัน และมารดาชื่อซาหระห์  ปู่ของเขาคือ อะห์มัด ดะห์ลัน ผู้ก่อตั้งสมาคมมุฮัมมะดิยะฮ์ ซึ่งปัจจุบันถือเป็นองค์กรอิสลามที่ใหญ่เป็นอันดับสองในอินโดนีเซีย วินัย ดะห์ลัน เป็น รองศาสตราจารย์ ระดับ 9 มีส่วนเกี่ยวข้องกับการฝึกอบรมทางวิทยาศาสตร์ โดยมีผลงานวิจัยที่ผ่านการตีพีมพ์มากกว่า 30 บทความทั้งในประเทศและระดับนานาชาติ รวมถึงบทความทางวิทยาศาสตร์และโภชนาการ มากกว่า 2 พันชิ้น และงานเขียนในนิตยสารรายสัปดาห์ 3 ฉบับติดต่อกันมาตั้งแต่ปี พ.ศ. 2532 วินัย ดะห์ลัน เป็นหนึ่งใน 500 มุสลิมจากทั่วโลกที่มีชื่อปรากฏในทำเนียบมุสลิมที่มีอิทธิพลต่อโลกมากที่สุด 14 ปีติดต่อกัน  และเป็นหนึ่งใน 16 มุสลิมจากทั่วโลกและมุสลิมไทยคนเดียวที่มีผลงานด้านวิทยาศาสตร์และเทคโนโลยีส่งผลกระทบต่อโลก
หลังรัฐประหารในประเทศไทย พ.ศ. 2557 ได้รับการแต่งตั้งเป็นสมาชิกสภาปฏิรูปแห่งชาติ และเป็น กรรมการในคณะกรรมการปฏิรูปประเทศด้านสังคม
การศึกษา

ประวัติการศึกษา
วินัย ดะห์ลัน มีเชี่ยวชาญในด้านลิพิดวิทยา, ชีวเคมีทางการแพทย์, วิทยาศาสตร์ฮาลาล
ประสบการณ์

ผู้อำนวยการผู้ก่อตั้ง ศูนย์วิทยาศาสตร์ฮาลาล จุฬาลงกรณ์มหาวิทยาลัย
รองประธานกรรมการกลางอิสลามแห่งประเทศไทย
ประธานสถาบันมาตรฐานฮาลาลแห่งประเทศไทย
กรรมการปฏิรูปประเทศด้านสังคม
กรรมการสถาบันศึกษา
รองประธานอนุกรรมการด้านประชาสังคม สภาการศึกษา
หัวหน้า ศูนย์วิจัยวิทยาลิพิดและไขมัน คณะสหเวชศาสตร์ จุฬาลงกรณ์มหาวิทยาลัย
ประธานหลักสูตรบัณฑิตศึกษานานาชาติ สาขาอาหารและโภชนาการ คณะสหเวชศาสตร์ จุฬาลงกรณ์มหาวิทยาลัย
สมาชิกสภาปฏิรูปแห่งชาติ ด้านสังคม พ.ศ. 2557
สมาชิกสภาปฏิรูปแห่งชาติ ด้านการศึกษา พ.ศ. 2558 จนถึง ปัจจุบัน
ประธานจัดงานเมาลิดกลางแห่งประเทศไทย พ.ศ. 2558 - พ.ศ. 2559
ประธานจัดงานเมาลิดกลางแห่งประเทศไทย พ.ศ. 2560
ประธานจัดงานเมาลิดกลางแห่งประเทศไทย พ.ศ. 2565
คณบดี คณะสหเวชศาสตร์ จุฬาลงกรณ์มหาวิทยาลัย (2543-2551)
ที่ปรึกษาด้านเศรษฐกิจการเกษตร รองนายกรัฐมนตรี (ดร.ไตรรงค์ สุวรรณคีรี) (2553-2554)
ที่ปรึกษารัฐมนตรีว่าการกระทรวงการต่างประเทศ (นายกษิต ภิรมย์) (2552-2554)
ที่ปรึกษาคณะกรรมการกองทุนหมู่บ้านและชุมชนเมืองแห่งชาติ (2553-2554)
ที่ปรึกษารัฐมนตรีช่วยว่าการกระทรวงศึกษาธิการ (นายอารีเพ็ญ อุตรสินธุ์) (2540)
คณะกรรมการอาหาร กระทรวงสาธารณสุข
คณะกรรมการแผนและพัฒนาอุดมศึกษา กระทรวงศึกษาธิการ
ผู้ทรงคุณวุฒิด้านอาหาร สำนักงานคณะกรรมการอาหารและยา
คณะกรรมการจัดทำข้อกำหนดสารอาหารที่ควรได้รับประจำวันสำหรับคนไทย กระทรวงสาธารณสุข
ที่ปรึกษาโภชนาการ เมนูอาหารพิเศษ การแข่งขันกีฬาเอเชียนเกมส์ ครั้งที่ 13 (2541), การแข่งขันกีฬาคนพิการเฟสปิกเกมส์ ครั้งที่ 7 (2542), การชุมนุมลูกเสือโลก ครั้งที่ 20 (2546), กีฬามหาวิทยาลัยโลก ครั้งที่ 24 (2548)
คณะทำงานพัฒนาระบบโลจิสติกส์ฮาลาล กระทรวงพาณิชย์ (2553)
คณะกรรมการส่งเสริมและพัฒนาศักยภาพธุรกิจและสินค้าฮาลาล สำนักนายกรัฐมนตรี (2552-54)
คณะกรรมการพัฒนาอุตสาหกรรมอาหารฮาลาล สำนักนายกรัฐมนตรี (2545-48)
คณะกรรมการอิสลามประจำกรุงเทพมหานคร (2542-54)
คณะกรรมการบริหารกิจการฮาลาล คณะกรรมการกลางอิสลามแห่งประเทศไทย (2548-50)
คณะกรรมการอำนวยการ สถาบันมาตรฐานอาหารฮาลาล (2548-50)
คณะกรรมการบริหาร สถาบันมาตรฐานฮาลาลแห่งประเทศไทย (2551-53)
คณะกรรมการสภามหาวิทยาลัยอิสลามยะลา (2550-52)
นักวิชาการประจำคณะกรรมาธิการติดตามผลการปฏิบัติตามมติสภาผู้แทนราษฎร (2540-2543)
คณะอนุกรรมาธิการคุ้มครองผู้บริโภค วุฒิสภา (2552-54)
คณะอนุกรรมาธิการศึกษาและติดตามการคุ้มครองผู้บริโภค วุฒิสภา (2547-48)
อาจารย์ประจำจุฬาลงกรณ์มหาวิทยาลัย
อาจารย์พิเศษ มหาวิทยาลัยมหิดล, มหาวิทยาลัยบูรพา, มหาวิทยาลัยเชียงใหม่, มหาวิทยาลัยศรีนครินทรวิโรฒ, มหาวิทยาลัยสุโขทัยธรรมาธิราช, โรงเรียนนายร้อยพระจุลจอมเกล้า, ครัวการบินไทย  ฯลฯ
รางวัล

หนึ่งในห้าร้อยมุสลิมที่มีอิทธิพลต่อโลกมากที่สุดปรากฏในหนังสือ The Muslim 500: The World’s Most Influential Muslims ประจำปี 2010, 2011, 2012, 2013, 2014, 2015, 2016,2017,2018,2019,2020,2021,2022 จัดทำโดย The Royal Islamic Strategic Studies Centre ประเทศจอร์แดน
พ.ศ. 2558 - เครื่องราชอิสริยาภรณ์อันเป็นที่สรรเสริญยิ่ง จตุตถดิเรกคุณาภรณ์
พ.ศ. 2556 - รางวัลนวัตกรรมบริการภาครัฐระดับดีเด่น, สำนักงานคณะกรรมการพัฒนาระบบราชการ
พ.ศ. 2555	เมษายน - รับรางวัลสุดยอดนวัตกรรมด้านโลจิสติกส์ฮาลาล ในงาน World Halal Research Summit ประเทศมาเลเซีย
พ.ศ. 2554	เมษายน - รับรางวัลวิจัยชนะเลิศและรางวัลที่ 3 ในงาน World Halal Research Summit ประเทศมาเลเซีย
พ.ศ. 2552	มีนาคม - จัดตั้งศูนย์วิทยาศาสตร์ฮาลาล จุฬาลงกรณ์มหาวิทยาลัย สำนักงานปัตตานี รับผิดชอบงานในพื้นที่ห้าจังหวัดชายแดนภาคใต้ และ IMT-GT
พ.ศ. 2552 IDCP’s Recognition Award for Halal Achievement จากสภาเผยแพร่ศาสนาอิสลามแห่งฟิลิปปินส์
พ.ศ. 2552 ศิษย์เก่าดีเด่นด้านบริหาร บัณฑิตวิทยาลัย มหาวิทยาลัยมหิดล
พ.ศ. 2551 เหรียญดุษฎีมาลา เข็มศิลปวิทยา สาขาวิทยาศาสตร์
พ.ศ. 2548	นิสิตเก่าดีเด่น คณะวิทยาศาสตร์ จุฬาลงกรณ์มหาวิทยาลัย
พ.ศ. 2549 Halal Journal Award of Best Innovation in Halal Industry ณ ประเทศมาเลเซีย รับจากนายกรัฐมนตรีมาเลเซีย
พ.ศ. 2544 อาจารย์ดีเด่น ระดับหน่วยงาน จุฬาลงกรณ์มหาวิทยาลัย
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2551 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาวิทยาศาสตร์
พ.ศ. 2546 –  เหรียญจักรพรรดิมาลา (ร.จ.พ.)
ท่าอากาศยานนานาชาติโดโมเดโดโว

ท่าอากาศยานนานาชาติโดโมเดโดโว (รัสเซีย: Международный Аэропорт Москва-Домодедово) ตั้งอยู่ที่ เมืองดามาเดียดดาวา เป็นท่าอากาศยานของ กรุงมอสโก ประเทศรัสเซีย ห่างจากตัวเมืองไปทางใต้ประมาณ 35 กิโลเมตร (22 ไมล์) เปิดให้บริการตั้งแต่ มีนาคม พ.ศ. 2507 เป็นท่าอากาศยานที่มีผู้ใช้บริการมากที่สุด เหนือท่าอากาศยานสำคัญอีกแห่งหนึ่งของกรุงมอสโก คือ เชเรเมเตียโว และยังเป็นท่าอากาศยานหลักของสายการบินเอสเซเว่นแอร์ไลน์, ครัสแอร์, โดโมเดโดโวแอร์ไลน์ และทรานแอโร
ท่าอากาศยานนานาชาติโดโมเดโดโว (Domodedovo International Airport) รหัสท่าอากาศยาน DME เป็นหนึ่งในท่าอากาศยานหลักสามแห่งในกรุงมอสโก สหพันธรัฐรัสเซีย อีกทั้งเป็นท่าอากาศยานเพียงแห่งเดียวในกรุงมอสโกที่บริหารจัดการโดยภาคเอกชน เดิมทีสร้างขึ้นเพื่อรองรับเฉพาะเที่ยวบินภายในสหภาพโซเวียต ภายหลังสหภาพโซเวียตล่มสลาย บริษัทเครืออีสต์ไลน์ (East Line Group) ซึ่งเป็นเครือข่ายธุรกิจด้านโครงสร้างภายในท่าอากาศยานรายใหญ่ของรัสเซีย เข้ามาซื้อกิจการต่อ และเปลี่ยนโดโมเดโดโวให้เป็นท่าอากาศยานนานาชาตินับแต่นั้น โครงสร้างหลักประกอบด้วยอาคารผู้โดยสารเพียงหลังเดียว โดยแบ่งออกเป็นสองฟากสำหรับผู้โดยสารขาเข้าและผู้โดยสารขาออก
เมื่อวันที่ 24 มกราคม พ.ศ. 2554 ได้เกิดเหตุระเบิดท่าอากาศยานนานาชาติโดโมเดโดโว ซึ่งทำให้มีผู้เสียชีวิตอย่างน้อย 35 คน และอีกอย่างน้อย 150 คน ได้รับบาดเจ็บ
ท่าอากาศยานนานาชาติโดฮา

ท่าอากาศยานนานาชาติโดฮา เป็นอดีตสนามบินหลักของประเทศกาตาร์ ก่อนถูกแทนที่ด้วยท่าอากาศยานนานาชาติฮาหมัด
ปัจจุบัน สนามบินแห่งนี้ไม่ได้ทำการบินแล้ว และสนามบินถูกแทนที่ด้วยท่าอากาศยานนานาชาติฮาหมัด โดยทุกสายการบินย้ายไปทำการบินที่สนามบินแห่งใหม่
สายการบินที่เคยทำการบิน

| สายการบิน> ชื่อไทย | สายการบิน> ชื่ออังกฤษ | จุดหมายปลายทาง |
| --- | --- | --- |
| กัลฟ์แอร์ (GF) | Gulf Air | บาห์เรน |
| กาตาร์แอร์เวย์ (QR) | Qatar Airways | กรุงเทพมหานคร-สุวรรณภูมิ กว่างโจว กาซาบล็องกา กัวลาลัมเปอร์ กาฐมาณฑุ การาจี คาร์ทูม คูเวต โคซิโคเด โคเปนเฮเกน โคลอมโบ ไคโร โฆชิ จาการ์ตา เจดดาห์ เจนีวา โจฮันเนสเบิร์ก เชนไน ซานา ซือริช เซบู เซาเปาลู-กัวรุลฮอส เซี่ยงไฮ้-ผู่ตง โซล-อินชอน ฏิรุวัทนันทปุรัม ดัมมัม ดามัสกัส ดาร์เอสซาลาม ดูไบ เดลี ตริโปลี ตูนิส เตหะราน-อิหม่ามโคไมนี ธากา นิวยอร์ก-จอห์นเอฟเคนเนดี ไนโรบี บรัสเซลส์ บาร์เซโลนา บาห์เรน บูคาเรสต์-เฮนรีโคออนดา เบงกาลูรู เบรุต เบอร์ลิน-เทเกล ปักกิ่ง-แคปิตอล ปารีส-ชาลส์เดอโกล เปศวาร์ แฟรงก์เฟิร์ต ลอนดอน-แกตวิค มอสโก-โดโมเดโดโว มะนิลา มัสกัต มาชฮาด มาดริด มาเล มาเฮ่ มิลาน-มัลเปนซา มิวนิก มุมไบ เมลเบิร์น แมนเชสเตอร์ ริยาดห์ โรม-ฟิอูมิชิโน ลอนดอน-ฮีทโธรว์ ละฮอร์ ลักซอร์ เลกอส วอชิงตัน-ดัลเลส เวียนนา สต็อกโฮล์ม-อาร์ลันดา สิงคโปร์ อะเล็กซานเดรีย อังการา อัมมาน อัมริตสาร์ อาบูดาบี อาห์เมดาบัด อิสตันบูล อิสลามาบาด เอเธนส์ แอลเจียร์ โอซะกะ-คันไซ ฮ่องกง ฮิวสตัน โฮจิมินห์ซิตี ไฮเดอราบัด |
| คูเวตแอร์เวย์ (KU) | Kuwait Airways | คูเวต |
| เจ็ตแอร์เวย์ (9W) | Jet Airways | โฆชิ เดลี มุมไบ |
| ชาฮีนแอร์ (NL) | Shaheen Air | เปศวาร์ |
| ซาอุดีอาระเบียนแอร์ไลน์ (SV) | Saudi Arabian Airlines | เจดดะห์ ริยาด |
| ซีเรียนแอร์ (RB) | Syrian Air | ดามัสกัส |
| ซูดานแอร์เวย์ (SD) | Sudan Airways | คาร์ทูม |
| เนปาลแอร์ไลน์ (RA) | Nepal Airlines | กาฐมาณฑุ ดูไบ |
| บริติชแอร์เวย์ (BA) | British Airways | บาห์เรน ลอนดอน-ฮีทโธรว์ |
| บาห์เรนแอร์ (BN) | Bahrain Air | บาห์เรน |
| บิมานบังกลาเทศแอร์ไลน์ (BG) | Biman Bangladesh Airlines | ธากา |
| ปากีสถานอินเตอร์เนชันแนลแอร์ไลน์ (PK) | Pakistan International Airlines | การาจี เปศวาร์ |
| ฟิลิปปินส์แอร์ไลน์ (PH) | Philippine Airlines | มะนิลา |
| ฟลายดูไบ (FZ) | Flydubai | ดูไบ |
| มิดเดิลอีสต์แอร์ไลน์ (ME) | Middle East Airlines | เบรุต |
| เยเมเนีย (IY) | Yemenia | ซานา เอเดน |
| รอยัลจอร์แดเนียน (RJ) | Royal Jordanian | อัมมาน-สมเด็จพระราชินีอาเลีย |
| รอยัลแอร์มาร็อก (AT) | Royal Air Maroc | กาซาบล็องกา-สมเด็จพระราชาธิบดีโมฮัมเหม็ดที่ 5 |
| ราคแอร์เวย์ (RT) | RAK Airways | รัสอัลไคมาห์ |
| ลุฟต์ฮันซา (LH) | Lufthansa | แฟรงก์เฟิร์ต มิวนิก |
| ศรีลังกันแอร์ไลน์ (UL) | SriLankan Airlines | โคลอมโบ มัสกัต |
| สายการบินตุรกี (TK) | Turkish Airlines | อิสตันบูล-อาตาตุร์ก |
| สายการบินอัลติฮัด (EY) | Etihad Airways | อาบูดาบี |
| อิหร่านอัสมานแอร์ไลน์ (EP) | Iran Aseman Airlines | ลาเมิร์ด |
| อิหร่านแอร์ (IR) | Iran Air | ชีราซ ลาร์ |
| อียิปต์แอร์ (MS) | Egypt Air | ไคโร |
| เอมิเรตส์แอร์ไลน์ (EK) | Emirates | ดูไบ |
| แอร์โครยอ (JS) | Air Koryo | เปียงยาง |
| แอร์อาระเบีย (G9) | Air Arabia | ชัรญะฮ์ |
| แอร์อินเดีย (IA) | Air India | เดลี มุมไบ |
| แอร์อินเดียเอ็กซ์เพรส (IX) | Air India Express | โคซิโคเด โฆชิ ฏิรุวัทนันทปุรัม บาห์เรน มังกาลอร์ มุมไบ |
| โอมานแอร์ (WY) | Oman Air | มัสกัต |
แหล่งข้อมูลอื่น

ท่าอากาศยานนานาชาติโดฮา
ท่าอากาศยานนานาชาติโดฮา แห่งใหม่ เก็บถาวร 2018-08-07 ที่ เวย์แบ็กแมชชีน
ท่าอากาศยานนานาชาติเชเรเมเตียโว

ท่าอากาศยานนานาชาติเชเรเมเตียโว (รัสเซีย: Международный аэропорт Москва-Шереметьево) ตั้งอยู่ที่กรุงมอสโก ประเทศรัสเซีย เป็นหนึ่งในท่าอากาศสำคัญของกรุงมอสโก โดยมีจำนวนผู้ใช้บริการเป็นรองท่าอากาศยานนานาชาติโดโมเดโดโว และยังเป็นท่าอากาศยานหลักของสายการบินแอโรฟลอต และการที่ท่าอากาศยานแห่งนี้เกิดปัญหาในหลายด้าน ทำให้สายการบินจำนวนมาก ได้ทยอยเปลี่ยนเที่ยวบินจากเชเรเมเตียโวไปยังโดโมเดโดโว จึงได้มีการปรับปรุงท่าอากาศยานแห่งนี้เป็นการใหญ่ เพื่อให้มีบริการที่ได้ระดับมาตรฐานสากล โดยคาดว่าการปรับปรุงทั้งหมดจะแล้วเสร็จในปีพ.ศ. 2551
แหล่งข้อมูลอื่น

ท่าอากาศยานนานาชาติเชเรเมเตียโว เก็บถาวร 2008-04-19 ที่ เวย์แบ็กแมชชีน
หลวงสมานวนกิจ (เจริญ สมานวนกิจ)

ศาสตราจารย์ หลวงสมานวนกิจ
ศาสตราจารย์ ดร. หลวงสมานวนกิจ มีนามเดิมว่า เจริญ สมานวนกิจ อดีตอธิบดีกรมป่าไม้
ประวัติ

เจริญ เกิดเมื่อวันที่ 19 ธันวาคม พ.ศ. 2439 ที่อำเภอชัยบาดาล จังหวัดลพบุรี เป็นบุตรคนที่สองของนายเปีย นางแก้ว ตุ้มทอง เมื่ออายุ 7-8 ปี ได้เรียนหนังสือกับพระที่วัดข้างบ้าน ซึ่งเป็นน้องของมารดา (หลวงน้า) ได้เรียนหนังสือไทยกับหนังสือขอมและเลข และการสวดมนต์ จนอายุ 14-15 ปี จึงได้ไปเรียนหนังสือที่กรุงเทพฯ ณ โรงเรียนวัดสุทธิวราราม และได้เข้าเรียนในโรงเรียนสาขาของโรงเรียนกรุงเทพคริสเตียน เรียนอยู่ 1 ปี แล้วย้ายไปเรียนที่โรงเรียนกรุงเทพคริสเตียนวิทยาลัยอีก 1 ปี ได้ชั้นมัธยม 1 เมื่อจบมัธยม 6 แล้วไปสมัครเรียนโรงเรียนข้าราชการพลเรือนสระปทุมเป็นเวลา 3 ปี ในแผนกยันตรศึกษาและวนศาสตร์ควบกัน
ต่อมาในปีพ.ศ. 2460 สอบชิงทุนของกระทรวงมหาดไทยได้ที่ 1 ได้ทุนไปศึกษาวิชาป่าไม้ที่ประเทศพม่า 2 ปี ที่โรงเรียนเบอร์มาฟอเรสต์ สำเร็จการศึกษาเมื่ออายุ 23 ปี แล้วเข้ารับราชการในกรมป่าไม้
งานราชการ

รับราชการในกรมป่าไม้ตั้งแต่ปี พ.ศ. 2462 ดำรงตำแหน่งรองผู้ช่วยเจ้ากรมป่าไม้ ในปี พ.ศ. 2484 ท่านได้รับแต่งตั้งให้เป็นผู้ช่วยหัวหน้ากองค้นคว้าของป่า ต่อมามีพระบรมราชโองการโปรดเกล้าฯ ให้ดำรงตำแหน่งอธิบดีกรมป่าไม้ ตั้งแต่วันที่ 1 มกราคม พ.ศ. 2493 จนถึงวันที่ 1 มกราคม พ.ศ. 2494 และในวันที่ 1 มิถุนายน พ.ศ. 2496 มีพระบรมราชโองการโปรดเกล้าฯ แต่งตั้งให้ไปดำรงตำแหน่งศาสตราจารย์ มหาวิทยาลัยเกษตรศาสตร์ กระทรวงเกษตราธิการ เป็นคณบดีคณะเกษตร
ผลงาน

ได้จัดตั้งโรงเรียนการป่าไม้ขึ้นที่จังหวัดแพร่ในปี พ.ศ. 2478 เป็นที่สอนวิชาการป่าไม้ทั้งในทางทฤษฎีและ ทางปฏิบัติ สำหรับบุคลากรที่จะได้เป็นพนักงานป่าไม้ในภายหน้า โรงเรียนแห่งนี้ได้เจริญมาเป็นลำดับ และได้เปลี่ยนชื่อเป็นโรงเรียนวนศาสตร์ ในปี พ.ศ. 2481 และเข้ารวมเป็นสาขาหนึ่งของวิทยาลัยเกษตรศาสตร์ บางเขน ต่อมาในปี พ.ศ. 2486 รัฐบาลจัดตั้งมหาวิทยาลัยเกษตรศาสตร์ขึ้น โรงเรียนวนศาสตร์โอนจากสังกัดกรมป่าไม้เข้ามาเป็นคณะหนึ่งในมหาวิทยาลัยเกษตรศาสตร์ คือคณะวนศาสตร์ในปัจจุบัน
ส่งเสริมให้มีนิตยสาร ชื่อ วนสาร ในปี พ.ศ. 2479 เพื่อเป็นหนังสือเผยแพร่กิจการและความรู้ในการป่าไม้ ในระหว่างพนักงานป่าไม้ด้วยกันและแก่บุคคลภายนอก
เป็นผู้บุกเบิกงานป่าไม้ และพัฒนากิจการป่าไม้ของประเทศไทยให้เจริญทัดเทียมอารยประเทศมาโดยลำดับ ทำให้กิจการป่าไม้ไทยทันสมัยจนถึงปัจจุบัน
เป็นผู้พัฒนาการเลี้ยงผึ้งในประเทศไทย
ผลงานหนังสือ

ชีวประวัติของกิฟฟอร์ดพินโชท์ : ผู้คุ้มครองป่าไม้ของสหรัฐอเมริกาจากการถูกทำลาย (แปลมาจากหนังสือ  "Gifford Pinchot, the man who saved the forest" ซึ่งรวบรวมโดย Dale White) เมื่อปี 2504
ชีวิตที่รุ่งเรืองขึ้นมาจากทาส (แปลและเรียบเรียงเรื่องจากเรื่อง Up From Slavery อัตชีวประวัติของ Booker T. Washington)
คนถูกของคุณไสย (รวบรวม)
เครื่องราชอิสริยาภรณ์

เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)
เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.)
ถนนราชดำริ

| ถนนราชดำริ |
| --- | --- |

ข้อมูลของเส้นทาง
ความยาว: 2.218 กิโลเมตร (1.378 ไมล์)
ประวัติ
มีขึ้นเมื่อ: พ.ศ. 2445–ปัจจุบัน
ทางแยกที่สำคัญ
ปลายทางทิศใต้: สี่แยกศาลาแดง ถนนพระรามที่ 4
 : สี่แยกราชประสงค์ ถนนพระรามที่ 1 และถนนเพลินจิต
ปลายทางทิศเหนือ: สี่แยกประตูน้ำ ถนนเพชรบุรี
ถนนราชดำริ (อักษรโรมัน: Thanon Ratchadamri) เป็นถนนสายสั้น ๆ มีความยาวประมาณ 2 กิโลเมตร มีเส้นทางต่อจากถนนสีลม เริ่มตั้งแต่แยกศาลาแดง บริเวณตัดกับถนนพระรามที่ 4 ในพื้นที่เขตปทุมวัน กรุงเทพมหานคร มุ่งหน้าไปทางทิศเหนือ เป็นเส้นแบ่งเขตการปกครองระหว่างแขวงปทุมวันกับแขวงลุมพินีตลอดทั้งเขต ระหว่างนั้นตัดกับถนนสารสินที่สามแยกราชดำริ ตัดกับถนนพระรามที่ 1 และถนนเพลินจิตที่แยกราชประสงค์ จากนั้นข้ามคลองแสนแสบที่สะพานเฉลิมโลก 55 เข้าสู่เขตราชเทวี เป็นเส้นแบ่งเขตการปกครองระหว่างแขวงถนนเพชรบุรีและแขวงมักกะสันในช่วงสั้น ๆ และสิ้นสุดที่สี่แยกประตูน้ำซึ่งเป็นแยกตัดกับถนนเพชรบุรี โดยมีถนนที่ตรงต่อเนื่องต่อไปคือถนนราชปรารภ
ประวัติ

ถนนราชดำริเป็นถนนที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นในปี พ.ศ. 2445 การสร้างถนนเส้นนี้เป็นพระราชดำริของพระองค์ที่ให้กำหนดขนาดถนนที่จะสร้างในรัชสมัยของพระองค์ โดยคำนึงถึงความสำคัญของถนนในอนาคตด้วย เพื่อว่าเมื่อธุรกิจก้าวหน้าขึ้น ด้วยประชาชนที่มากขึ้นและนิยมเดินทางด้วยถนนมากขึ้น จะทำให้ถนนคับแคบเกินไปดังเช่นถนนเจริญกรุง เมื่อแรกสร้างประชาชนวิพากษ์วิจารณ์ว่ากว้างเกินไป แต่ในรัชสมัยพระบาทสมเด็จพระจุลจอมเกล้าเจ้าอยู่หัว ถนนเจริญกรุงกลับแคบเล็กไปทำให้เกิดอุบัติเหตุเสมอ
ถนนที่จะตัดขึ้นใหม่นั้น ควรจะได้วินิจฉัยเสียก่อนว่าจะเป็นถนนขนาดใด แล้วให้ปักเขตถนนไว้ และห้ามมิให้ปลูกสร้างตึกเรือนที่ถาวรลงในเขตถนนที่กำหนดไว้ เพื่อเป็นการเตรียมการไว้แต่แรก เจ้าหน้าที่จะได้ไม่ลำบากในการรื้อถอนเมื่อต้องการจะขยายถนน และทรงพระกรุณาโปรดเกล้าฯ ให้เริ่มที่ถนนราชดำริเป็นต้นไป และกำหนดแนวการตัดถนนและขุดคลองไว้ที่ช่วงตั้งแต่ศาลาแดงไปถึงบางกะปิ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้กระทรวงเกษตราธิการและกระทรวงธรรมการเป็นผู้ดำเนินการ และมีเจ้าพนักงานในการสุขาภิบาลเป็นนายงานทำการขุดคลองและถนน พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานนามถนนและนามคลองในคราวเดียวกันเมื่อวันที่ 3 มกราคม พ.ศ. 2445 ว่า "ถนนราชดำริห์" และ "คลองราชดำริห์" และมีพระราชกระแสให้ปลูกต้นไม้ เช่น ต้นขี้เหล็ก หรือต้นก้ามปู หรือต้นประดู่ เพื่อให้รากของต้นไม้ยึดขอบถนนไว้ด้วย แต่เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) เสนาบดีกระทรวงเกษตราธิการ ได้กราบบังคมทูลว่าท่านได้ปลูกต้นยางอินเดียและต้นมะพร้าวสลับกันไปแล้ว ซึ่งได้โปรดเกล้าฯ ให้คงไว้ตามเดิม
ปัจจุบันถนนราชดำริกลายเป็นถนนสำคัญในย่านการค้า เพราะทั้ง 2 ฝั่งของถนนราชดำริฝั่งทิศเหนือของแยกราชประสงค์ เต็มไปด้วยศูนย์การค้า ห้างสรรพสินค้า และตลาดมากมาย และมีรถไฟฟ้าบีทีเอส สายสีลม เป็นรถไฟฟ้ายกระดับเหนือเกาะกลางตั้งแต่สี่แยกราชประสงค์ไปจนถึงสี่แยกศาลาแดง และเป็นที่ตั้งของสถานีราชดำริ บริเวณใกล้ ๆ กับสามแยกราชดำริ
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ศาลาแดง – ประตูน้ำ (ถนนราชดำริ)
| กรุงเทพมหานคร | 0+000 | แยกศาลาแดง | เชื่อมต่อจาก:  ถนนสีลม จากบางรัก | เชื่อมต่อจาก:  ถนนสีลม จากบางรัก |  |
| กรุงเทพมหานคร | 0+000 | แยกศาลาแดง |  ถนนพระรามที่ 4 ไปสามย่าน  |  ถนนพระรามที่ 4 ไปวิทยุ |  |
| กรุงเทพมหานคร | 0+582 | แยกราชดำริ | ไม่มี  |  ถนนสารสิน ไปถนนวิทยุ |  |
| กรุงเทพมหานคร | 1+720 | แยกราชประสงค์ |  ถนนพระรามที่ 1 ไปปทุมวัน  |  ถนนเพลินจิต ไปชิดลม |  |
| กรุงเทพมหานคร |  | สะพานเฉลิมโลก 55 ข้ามคลองแสนแสบ | สะพานเฉลิมโลก 55 ข้ามคลองแสนแสบ | สะพานเฉลิมโลก 55 ข้ามคลองแสนแสบ | สะพานเฉลิมโลก 55 ข้ามคลองแสนแสบ |
| กรุงเทพมหานคร | 2+332 | แยกประตูน้ำ |  ถนนเพชรบุรี ไปราชเทวี  |  ถนนเพชรบุรี ไปอโศก |  |
| กรุงเทพมหานคร | 2+332 | แยกประตูน้ำ | ตรงไป:  ถนนราชปรารภ ไปมักกะสัน, ดินแดง | ตรงไป:  ถนนราชปรารภ ไปมักกะสัน, ดินแดง |  |
      สะพาน              กำลังก่อสร้างหรือโครงการในอนาคต
สถานที่สำคัญที่ถนนตัดผ่าน

สวนลุมพินี
โรงพยาบาลจุฬาลงกรณ์
คณะแพทยศาสตร์ จุฬาลงกรณ์มหาวิทยาลัย
ราชกรีฑาสโมสร
โรงพยาบาลตำรวจ
โรงแรมแกรนด์ ไฮแอท เอราวัณ และศาลท้าวมหาพรหม
เซ็นทรัลเวิลด์
เกษรวิลเลจ
สวนปทุมวนานุรักษ์
แหล่งข้อมูลอื่น

แผนที่และภาพถ่ายทางอากาศของ ถนนราชดำริ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′23″N 100°32′22″E﻿ / ﻿13.739639°N 100.539389°E﻿ / 13.739639; 100.539389
ถนนราชดำริถ่ายเมื่อ พ.ศ. 2478
บริเวณสะพานเฉลิมโลก 55  พ.ศ. 2489
ชนาพัทธ์ ณ นคร

สำหรับความหมายอื่น ดูที่ เตมูจิน
นายชนาพัทธ์ ณ นคร หรือ "เตมูจิน" อดีตที่ปรึกษารัฐมนตรีช่วยว่าการกระทรวงแรงงานและสวัสดิการสังคม สมัยรัฐบาล พล.อ. ชวลิต ยงใจยุทธ
นายชนาพัทธ์ เกิดเมื่อวันที่ 10 กันยายน พ.ศ. 2514 ที่จังหวัดนครศรีธรรมราช มีชื่อเสียงขึ้นมาจากการเป็นผู้ที่ตอบกระทู้ต่าง ๆ ในเว็บไซต์พันทิปดอตคอม โดยเฉพาะประเด็นที่เกี่ยวกับการเมือง โดยใช้นามแฝงว่า เตมูจิน
ต่อมานายชนาพัทธ์ เป็นผู้นำของขบวนการภาคประชาชนที่ใช้ชื่อว่า กลุ่มประชาชนผู้รักประชาธิปไตย ที่มีการเคลื่อนไหวในลักษณะที่สนับสนุน พ.ต.ท.ทักษิณ ชินวัตร และพรรคไทยรักไทย และต่อต้านผู้ที่ต่อต้าน พ.ต.ท.ทักษิณ ชินวัตร
ภายหลังการรัฐประหารในวันที่ 19 กันยายน พ.ศ. 2549  นายชนาพัทธ์เริ่มมีท่าทีที่เปลี่ยนไป โดยเริ่มเป็นผู้เปิดประเด็นเปิดโปงขบวนการต่าง ๆ ที่เกี่ยวข้องกับการเคลื่อนไหวของฝ่ายรัฐบาล พ.ต.ท.ทักษิณ ที่ต่อต้านฝ่ายที่กระทำการรัฐประหาร เช่น เป็นผู้ออกมาเปิดโปงว่า นายเนวิน ชิดชอบ เป็นผู้จ้างวานให้มีการชุมนุมเพื่อต่อต้านรัฐบาลหลังการรัฐประหารและคณะมนตรีความมั่นคงแห่งชาติ (คมช.) หรือกล่าวหากลุ่มเครือข่าย 19 กันยา ต้านรัฐประหาร เป็นต้น
วันที่ 9 กรกฎาคม พ.ศ. 2551 ศาลอาญาพิพากษาคดีที่นายชนาพัทธ์ ให้สัมภาษณ์สื่อมวลชน เมื่อวันที่ 1 ธ.ค. 2549 ว่า นายเนวิน ชิดชอบ อดีตรัฐมนตรีประจำสำนักนายกรัฐมนตรี ว่า สนับสนุนเงินจำนวน 10 ล้านบาท ให้กับ นายสุดชาย บุญไชย ในการเคลื่อนไหวทางการเมืองเพื่อต่อต้านรัฐบาลพลเอกสุรยุทธ จุลานนท์  รวมถึงคณะมนตรีความมั่นคงแห่งชาติ (คมช.) ว่าไม่มีมูลความจริง และทำให้นายเนวินได้รับความเสียหาย  ศาลพิพากษาลงโทษจำคุกนายชนาพัทธ์  6 เดือน พร้อมทั้งปรับ 10,000 บาท ความผิดฐานหมิ่นประมาทด้วยการโฆษณา แต่ให้รอลงอาญา 2 ปี และล่าสุดถูกตัดสินจำคุก 2 เดือน ฐานหมิ่นประมาทนายนพดล
16 มกราคม
เหตุการณ์

พ.ศ. 2447 (ค.ศ. 1904) - โรงเรียนช่างไหม สถาบันการศึกษาของกระทรวงเกษตราธิการ ได้ถือกำเนิดขึ้น ณ ตำบลทุ่งศาลาแดง กรุงเทพมหานคร และพัฒนาขึ้นเป็น มหาวิทยาลัยเกษตรศาสตร์ ในปัจจุบัน
พ.ศ. 2451 (ค.ศ. 1909) - ทีมนักสำรวจอังกฤษนำโดยเซอร์เออร์เนสต์ เอช. แชกเคิลตัน ค้นพบขั้วแม่เหล็กใต้ของโลก
พ.ศ. 2491 (ค.ศ. 1948) - หะยีสุหลง อับดุลกาเดร์ ถูกจับในข้อหากบฏ
พ.ศ. 2546 (ค.ศ. 2003) - กระสวยอวกาศโคลัมเบีย ถูกส่งขึ้นจากฐานส่งยานที่แหลมคานาเวอรัล ซึ่งเป็นครั้งสุดท้ายก่อนจะระเบิดกลางอากาศขณะกลับสู่พื้นโลกใน 16 วันให้หลัง